อยากทราบอาการของตนเองค่ะ หลังหมดประจำเดือนได้5วัน จะมีน้ำใสๆออกมาปนเลือดเวลาเช็ดทำความสะอาดตอนเข้าห้องน้ำค่ะจะเป็นประมาณ2-3วันแลเวหายไปจะมีอาการปวดท้องน้อยข้างซ้ายร่วมด้วย เป็นแบบนี้มา5เดือนแล้วค่ะ จนล่าสุดไปหา ก็ให้ยาเหน็บกับยาฆ่าเชื้อ ยาปรับฮอร์โมนประจำเดือนและแก้ปวดมาแต่ก็ไม่ได้บอกว่าเป็นอะไรคคะ พอครบ7วัน วันที่7เมษายน นัดก็แค่ถามอาการแล้วก็ไม่ได้ให้ยาหรือนัดอีกค่ะ จนวันนี้เข้าห้องน้ำเช็ดทำความสะอาดก็มีเลือดติดมาค่ะแล้วรู้สึกปวดท้องน้อยข้างซ้ายรู้สึกร้อนๆที่ท้องน้อย ประจำเดือนครั้งล่าสุดวันแรกมาวันที่20มีนาคม ค่ะ แบบนี้อันตรายไหมคะ กังวลมากค่ะ
สวัสดีค่ะ อาการมีน้ำใสๆที่ผิดปกติไหลจากช่องคลอด ปวดท้องน้อยดังกล่าวมานั้น อาจจะเกิดจาก การติดเชื้อของอวัยวะภายในอุ้งเชิงกรานที่อาจมาด้วยตกขาวผิดปกติ มีไข้ ปวดท้องน้อย สาเหตุอื่นๆเช่น ปวดท้องน้อยจากการมีกระเพาะปัสสาวะอักเสบหรือติดเชื้อ หรือมีภาวะเยื่อบุโพรงมดลูกเจริญผิดที่ทำให้ปวดท้องน้อยเรื้อรังหากปวดท้องเรื้อรัง ได้ยารักษาจากแพทย์มาแล้วไม่ดีขึ้น ควรแจ้งแพทย์ให้ทราบ และอาจจะต้องส่งตรวจเพิ่มเติมเช่นตรวจอัลตราซาวน์หน้าท้องหรือส่งผลแพทย์เฉพาะทางต่อไปในเบื้องต้นถ้ายังมีอาการ ควรงดการมีเพศสัมพันธ์ ไม่ซื้อยาปรับฮอร์โมนมาใช้เอง และไม่สวนล้างช่องคลอด